Liste over norske motorveier og motortrafikkveier

Dette er en liste over norske motorveier og motortrafikkveier. Den inneholder en oversikt over motorveistrekninger i Norge, samt strekninger som er motortrafikkvei, selv om dette ikke er det samme som motorveier. Motortrafikkveier er typisk veier som ligner på motorveier, men ikke oppfyller alle krav. I Norge ble disse veiene tidligere benevnt motorvei klasse B (eller tofelts motorvei, mer uformelt benevnt motorvei), mens vanlige motorveier ble kalt motorvei klasse A. Dette skapte imidlertid forvirring internasjonalt og førte til feil på kart ved at veier fremsto med en høyere standard enn de i virkeligheten hadde. Begrepet ble erstattet av motortrafikkvei i 2006. 
Per 12. januar 2023 har Norge rundt 620 kilometer skiltet motorvei, og 448 kilometer med skiltet motortrafikkvei. Tar en med alle firefeltsveier, også dem som ikke er skiltet motorvei, var det rundt 705 kilometer med firefeltsveier på det norske riksveinettet ved slutten av 2019. Norges nordligste motorvei er på E6 ved Klett sør for Trondheim. Det planlegges også nye motorveier lenger nord i Trøndelag, til Åsen. Norges sydligste motorvei er E39 Mandalskrysset. Landets vestligste motorveistrekning er på riksvei 555 i Bergen, mens den østligste er riksvei 3/25 ved Elverum.


== Utbyggingen av motorveier i Norge ==

De første motorveistrekningene i Norge ble åpnet fra 1962 og utover i 1960-årene, og norske veimyndigheter planla å bygge ut nærmere 800 kilometer motorvei frem til 1980. Tidlig i 1970-årene stoppet imidlertid motorveibyggingen opp, blant annet fordi motorveiene la beslag på store deler av utbyggingsprosjektene. Fra 1990-årene skjøt utbyggingen igjen fart, og da motorveien mellom Assurtjern og Vinterbro sør for Oslo åpnet 9. september 2009, fikk Norge for første gang et nasjonalt motorveinett. Det skjedde ved at de tre lengste motorveistrekningene i Norge – nord, sørøst og sørvest for Oslo – ble knyttet sammen. Det ble da mulig å kjøre sammenhengende på motorvei fra Tønsberg og Gardermoen til grensen mot Sverige ved Svinesund. 
I 2015 ble Sverige ferdig med motorveien mellom Pålen og Tanumshede på E6. Da ble norske motorveinettet på cirka 400 kilometer koblet sammen med det europeiske motorveinettet med sammenhengende motorvei helt til Spania, Italia og Serbia. 
Frem til 2018 var det motorveier kun på Østlandet, Agder, Rogaland og Vestland, men 19. desember 2018 åpnet en kort motorveistrekning i Trøndelag. Det er per 2023 ingen motorveier i Nord-Norge.
Det er planer om å bygge ytterligere 500 kilometer med motorvei i Norge i løpet av 2020-årene. Det inkluderer E6 Moelv–Øyer, E6 Støren–Åsen i Levanger, E16 Hønefoss–Bjørum, E18 gjennom Telemark og Agder og E39 Mandal–Bokn.


== Veier med motorvei- og motortrafikkveistrekninger ==
Strekningene på listen omfatter til sammen 620 km skiltet motorvei (da er fellesstrekninger regnet én gang) og 448 km motortrafikkvei. Merk at de opplistede lengdene kun omfatter en strekning fra A til B, det betyr at lengder på tilstøtende ramper, avkjøringsfelt og lignende ikke er regnet med. Planlagte og uferdige veier er heller ikke medregnet, det samme gjelder firefeltsveier som ikke er skiltet motorveier. I slutten av 2019 hadde Norge til sammen rundt 705 kilometer med firefeltsveier på stamveinettet.Utover det som er minimum bredde og antall kjørefelt for de to veitypene, er veibredden på disse strekningene varierende og fremgår ikke av denne oversikten.


== Tegnforklaring ==

 Motortrafikkvei Motorvei   Avgiftsbelagt vei


== Europavei 6 ==

Europavei 6 2578 km (Riksgrensen/Svinesund–Oslo–Trondheim–Narvik–Alta–Kirkenes) –  270 km –  171 km


=== Viken og Oslo ===
 Svinesund (Riksgrense Sverige)–Klemetsrud (Oslo) (104 km) 
Mellom Klemetsrud og Ulven (ca. 8 km) har E6 ikke motorveistatus, selv om veien har fire felt, plandelte kryss og midtdeler. Veien har busslommer direkte ved veien uten separering.
Arm til Operatunnelen
 Ryen–Operatunnelen (1,7 km)
Arm til Sørenga
 Alnakrysset–Nordre Fjellhus (ca. 0,7 km)
 Nordre Fjellhus–Sørenga (4,7 km)
 Ulven (Oslo)–Innlandet grense (80 km) 


=== Innlandet ===
 Viken grense–Moelv (67 km) 

 Moelv–Tretten (60 km; noen strekninger med tre og fire felt) 
 Frya–Sjoa (33 km, åpnet i 2016)


=== Trøndelag ===

 Vindåsliene–Korporalsbrua (6,5 km)
 Støren sør–Gyllan (9,5 km)

 Kvål–Tunga (27,8 km) 
 Tunga–Trondheim lufthavn (26,6 km) 
Mellom Tunga og Ranheim (ca. 4 km) har E6 ikke motorveistatus, kun motortrafikkveistatus, selv om veien har fire felt, plandelte kryss og midtdeler.

 Havnekrysset–Kvithamar (2,5 km)

 Gullberget–Skogn (13,5 km)
 Branes–Mule (5,5 km)En del strekninger kan fremstå som motorvei, men er ikke skiltet som dette. Det gjelder Klemetsrud–Ulven (8 km), Tiller–Reppe(Ranheim) og Vist–Steinkjer. Strekningen Melhus–Jaktøyen var i perioden 2004–2022 skiltet motortrafikkvei, men omskitet uten øvrige tiltak da tilstøtende strekninger i både nord og sør åpnet som motorveier.


== Europavei 16 ==
Europavei 16 – 707 km (Bergen–Voss–Fagernes–Hønefoss–Roa–Gardermoen–Kløfta–Kongsvinger–Riksgrensen + sidearm: Hønefoss–Sandvika) –  26 km –  48,6 km inkl armer
Bergen–Hønefoss–Kongsvinger–Riksgrensen

 Eidsvåg–Vågsbotn (Åsane) (6 km, delt trasé med Europavei 39)

 Eggemoen–Kalvsjø (15,7 km, to-, tre- og firefeltsvei)
 Brudalen–Kløfta (12,5 km, av dette er 8,5 km delt med E6 fra Kverndalenkrysset til Kløfta)
 Kløfta–Nybakk (10,4 km, firefeltsvei) 

 Slomarka–Kongsvinger (16,5 km, firefeltsvei)Arm Hønefoss–Sandvika (44 km)
 Elgtangen–Nedre Nes (ca. 6 km)

 Bjørum–Kjørbo/E18 (Sandvika) (7,5 km)


== Europavei 18 ==

Europavei 18 – 410 km (Riksgrensen/Ørje–Oslo–Kristiansand) –  232 km –  104 km

 Riksgrensen–Ørje (6,0 km)
 Melleby–Momarken (7,5 km) 
 Momarken–Retvet (26,5 km) 

 Vinterbrosletta (1 km) (felles trasé med Europavei 6)
 Vinterbro–Mastemyr (8 km)
 Operatunnelen (3,5 km)

 Blommenholm–Langangen (132 km) 
 Langangen–Rugtvedt (17,5 km)

 Rugtvedt–Dørdal (15,5 km)
 Dørdal (Bamble)–Akland (Risør) (41 km)

 Rømyr (Tvedestrand)–Harebakken (Arendal) (22 km)
 Arendal–Grimstad (20 km)

 Grimstad–Timenes (35,5 km)
Flere andre strekninger fremstår som motorvei, men er ikke skiltet motorvei. Dette gjelder Mastemyr–Fiskevollen, Filipstad–Blommenholm og Timenes–Kristiansand. Et par strekninger fremstår også som motortrafikkvei, men er ikke skiltet motortrafikkvei – blant andre Ørje–Melleby og Akland–Tvedestrand.


== Europavei 39 ==

Europavei 39 1125 km – (Kristiansand–Stavanger–Bergen–Ålesund–Molde–Orkanger–Klett) –  68 km –  32 km

 Grauthelleren–Mandalskrysset (26 km)
 Mandalskrysset–Ime (4,5 km). Fellesstrekning med fylkesvei 455, åpnet 22. desember 2021.

 Osli–Hove, hvor firefelts motorvei starter (ca. 3 km)
 Hove–Smiene (ca. 19 km)

 Svegatjørn (Os)–Hop (Bergen) (17 km)
 Hop i Bergen–Fjøsanger i Bergen (2,5 km) Firefeltsvei
 Eidsvåg i Bergen–Vågsbotn (Åsane, Bergen) (6 km, delt trasé med E16)

 Thamshavn (Orkanger)–Øysand (ca. 22 km)


== Europavei 134 ==
Europavei 134 453 km – (Karmøy–Haugesund–Haukeli–Kongsberg–Drammen–Oslofjordforbindelsen–Vassum)  4 km –  0 km


=== Vestfold og Telemark og Viken ===
 Drammen (4 km) (felles trasé med E18)


== Europavei 136 ==
Europavei 136 176 km – (Ålesund–Åndalsnes–Dombås)  0 km –  0 km


=== Møre og Romsdal ===


== Riksvei 3 ==
Riksvei 3 290 km – (Kolomoen–Elverum–Tynset–Ulsberg) –  14 km –  15 km

 Kolomoen–Tønset (Løten) (15 km)
 Tønset–Åkroken (Elverum) (14 km), felles trasé med riksvei 25


== Riksvei 4 ==
Riksvei 4 140 km – (Oslo/Rosenhoff–Hadeland–Gjøvik–Mjøsbrua) –  9,3 km –  33 km

 Stryken–Roa (19 km)

 Lunner grense–Jaren (9,3 km)

 Reinsvoll–Hunndalen (13 km)
 Skulhus– E6 (1 km)


== Riksvei 7 ==
Riksvei 7 387,6 km – (Granvin–Eidfjord–Hardangervidda–Hallingdal–Hønefoss) –  0 km –  17 km

 Sokna–Ørgenvika (17 km; to, tre og fire felt)


== Riksvei 13 ==
Riksvei 13 427 km – (Stavanger–Ryfylke–Sand–Røldal–Odda–Lofthus–Granvin–Voss–Vikafjell–Dragsvik/Hella–Hermansverk/Leikanger–Sogndalsfjøra) –  0 km –  6km

 E39 (Eiganestunnelen)–Hundvåg (6 km; fire felt)


== Riksvei 25 ==
Riksvei 25 116 km – (Hamar–Elverum–Nybergsund–Riksgrensen) –  14 km –  0 km

 Tønset–Åkroken (Elverum) (14 km), felles trasé med riksvei 3


== Riksvei 159 ==
Riksvei 159 – 11,4 km – (Karihaugen–Lillestrøm–Fetveien) –  7,5 km –  0 km

 Karihaugen–Lillestrøm (7,5 km)


== Riksvei 509 ==
Riksvei 509 – 5 km – (Tasta–Tananger–Stavanger lufthavn–Solakrossen–Forus–Jåttå) –  0 km –  5 km

 Sømmevågen (Sola)–Jåttå (Stavanger) (5 km)


== Riksvei 555 ==
Riksvei 555 – 45 km – (Bergen–Laksevåg–Loddefjord–Straume–Bildøy–Kolltveit–Øygarden) –  7 km –  1 km

 Puddefjordsbroen (Bergen sentrum)–Loddefjord (ca. 7 km)
 Loddefjord (kort strekning fra slutt på motorvei) (ca. 1 km)


== Riksvei 580 ==
Riksvei 580 – 6,2 km – (Hop–Bergen Lufthavn, Flesland)  1,8 km –  0 km

 Sørås–Skeievannet (1,7 km, trasé Råtunnelen, i vestgående retning)
 Skeievannet–Sørås (2,7 km, trasé Søråstunnelen, i østgående retning)
 Vestre Rå–Skeievannet (0,6 km i vestgående retning)


== Riksvei 706 ==
Riksvei 706 – 13 km – (Fossestuvegen–Trondheim sentrum–Rotvoll rundkjøring) –  0 km –  4,5 km

 Nidelv bru–Grillstad (4,5 km), fire felt.


== Fylkesvei 181 ==
181Fylkesvei 181 – 26,4 km – (Boksrud i Eidsvoll–Sagstua i Nord-Odal) –  0 km –  1 km

 Boksrudkrysset–Hammerstad (ca. 1 km)


== Fylkesvei 557 ==
557Fylkesvei 557 – 7,8 km – (Liavatnet–Ytrebygda) –  0 km –  7,8 km

 Dolvik–Liavatnet (fire felt) (7,8 km)


== Fylkesvei 6690 ==
Fv6690Fylkesvei 6690 – 5,5 km – (Nedre Elvehavn–Sluppen i Trondheim) –  0 km –  1 km

 Bratsbergvegen–Kroppanbrua (0,8 km)


== Motorveier i hvert fylke ==


== Motorveier i hver landsdel ==


== Se også ==
Motorveier i Norge


== Referanser ==